"Grajdul" de un milion de euro al ministrului Mediului.
Costel Alexe deține o fermă care nu apare în declarația sa de avere. Ministrul Mediului spune că este doar un grajd pe care nu l-a vrut nimeni. Alexe spune că este atacat din cauza candidaturii la Consiliul Județean Iași.
O fermă estimată la 1 milion de euro a răsărit în familia lui Costel Alexe, ministrul mediului, potrivit Reporter de Iași. Alexe candidează la Consiliul Local din Iași și spune că este atacat de rivali.Un vechi conac abandonat dintr-o comună de lângă Iași este transformat de firma soției lui Alexe într-un farm park cu animale exotice, piscină și salon de nunți. Investiția ar fi de 1 milion de euro, asta în condițiile în care veniturile familiei Alexe sunt de 40.000 de euro pe an, potrivit declarației de venituri a ministrului PNL. Alexe spune că a preluat un grajd pe care nu-l dorea nimeni și l-a transformat din economiile familiei."Acel "fabulos" domeniu este un fost grajd aflat într-o accentuată stare de degradare și o fostă clădire a administrativă, din care s-au furat până și sobele de teracotă. Dacă eu sau familia mea am fi avut 1 milion de euro, vă asigur că astăzi puteați vizita o afacere funcțională", spune ministrul Mediului.